Liste over mindre rollefigurer i Black Lagoon

Dette er en liste over rollefigurene i den japanske animeen Black Lagoon.


== Medlemmer av Hotel Moscow ==
Hotel Moscow er et russisk forbrytersyndikat som holder til i Roanapur og er en gren av den russiske mafiaen posisjonert i Thailand. Syndikatet består av krigsveteraner fra Den afghansk-sovjetiske krig og er med sin store tilgang til våpen, sitt mot og sine gode ferdigheter i kamp en formidabel fiende. Hotel Moscow står på vennlig fot med Lagoon Company og mange av gruppens oppdrag kommer fra dette russiske forbrytersyndikatet.


=== Balalaika ===
Balalaika [1] er lederen for Hotel Moscow. Før det var hun fallskjermjeger og offiser i den russiske hæren under Sovjets krig i Afghanistan. Hun går i uniformjakke og røyker alltid sigar (til forskjell fra de andre rollefigurene som røyker sigaretter). Balalaika er lett gjenkjennelig på det store brennmerket som preger store deler av den høyre delen av ansiktet hennes. Blant sine fiender har hun derfor fått det treffende kallenavnet "Fry-Face". Hun er en av de få personene som Revy respekterer og hun har gode ferdigheter i kamp.
I krisetilfeller kan Balalaika også støtte seg på en elitestyrke kjent som Visotniki, spesialtrente soldater som deltok i noen av de verste slagene i den sovjetiske krigen i Afghanistan. Grunnet hennes strategiske lederstil under krigen, ser disse mennene på henne som sin overordnede og adlyder alle hennes befalinger.


=== Boris ===
Boris [2] er Balalaikas nestkommanderende. Han er lett gjenkjennelig på det store arret som krysser ansiktet hans fra høyre del av panna til det venstre kinnet.


== Gangstermedlemmer i Roanapur ==


=== Mister Chang ===
Mister Chang [3] er sjefen for grenen av kriminalorganisasjonen Triaden i Roanapur. Som Revy er han meget dyktig i kamp med pistoler i begge hender. Det hintes om at det var han som lærte henne opp i denne stilen siden han er sikrere enn henne i kamp. Han er en av de få mennene som Revy respekterer og er den eneste hun betegner som "sir".


=== Abrego ===
Abrego [4] er leder for en Colombiansk narkoliga som operer i Roanapur. Han er meget arrogant, men har en tendens til å være feig i nærværet til en sterk fiende. Albrego overlever i en episode av animen en bombeksplosjon hvor mange av revolvermennene hans ble drept. Siden da har hans innflytelse i byen minket.


=== Shenhua ===
Shenhua [5] er en taiwansk snikmorder som arbeider for Mr. Chang. I kamp foretrekker hun skarpe våpen, spesielt farlig er yndlingsvåpenet bestående av to sverd bundet sammen med et lang rep som deretter kan svinges rundt som barberblader mot fiender. Hun er også mester i bruk av kniver, både på korte og lange avstander. Hennes religion er taoisme. Et av de mest gjenkjennelig trekkene ved henne er at hun blander sammen engelsk og kinesisk og rett som det er kan bryte ut med brokete engelske setninger.


=== Leighark ===
Leighark [6] er en irsk sjåfør som arbeidet sammen med Shenhua ved et tilfelle. Han er en storrøyker av marihuana og har en uvane i å hallusinere kraftig når situasjonen er på sitt verste. Mange av hallusinasjonene viser til vestlige fenomener, som Playmate, Star Trek og engelsk popmusikk.


=== Verrochio ===
Verrochio [7] er leder for en gren av den italienske mafiaen posisjonert i Roanapur. Han forsøkte å bruke de to barnemorderne Hansel og Gretel (se lenger ned i artikkelen) til å drepe Balalaika og Mr. Chang og dermed ta kontroll over Roanapurs (svært omfattende) underverden. Han ble imidlertid drept ta de to seriemorderne vendte seg mot ham og mennene hans og drepte dem alle.


=== Chin ===
Chin [8] er en mindre kinesisk forbryter som forsøkte å frata Balalaika hennes maktposisjon i Roanapur. Chin er feig i en fiendes nærvær men arrogant når han har fordelen. Det var ikke vanskelig for Balalaika å finne ut om planene hans og Chin ble henrettet ved å bli bundet fast til en stol i sin leilighet og sprengt i lufta.


== Medlemmer av "The Church of Violence ==
The Church of Violence er en kirke i Roanapur som huser en gruppe med uvanlig voldelige nonner og prester. Alle medlemmene (som kun teller tre stykker i animen) behersker bruken av skytevåpen meget godt. Kirken tjener til livets opphold med våpensmugling.


=== Eda ===
Eda [9] er en nonne i "The Church of Violence" med nære bånd til Roanapurs underverden. Hun er en venninne av Revy, men det forhindrer dem ikke fra å havne i farlige krangler idet de deler et meget hissig temperament. Til Revys misnøye har hun også fått god sans for Rock.
Eda hevder å være født i Langley, Virginia i USA. Langley er et metonom på stedet hvor hovedkvarteret til CIA befinner seg, noe som leder til mistanken om at Eda er eller har vært en CIA-agent. Hun er sannsynligvis i 30-årene, altså rundt 10 år eldre enn Revy.


=== Yolanda ===
Yolanda [10] er lederen for kirken og bærer en lapp over det ene øyet. Av utseendet er hun en fredelig, avslappet nonne i 60-årene, men i virkeligheten styrer hun menigheten med jernhånd. Yolanda tar vanligvis ikke del i kamp men hun bærer våpen; en spesialbygd pistol av merket Desert Eagle som hun bruker med dødelig presisjon. Et bemerkelsesverdig trekk ved dette er at hun er i stand til å fyre av pistolen med bare en hånd, uten plager fra pistolen tunge vekt og kraftige rekyl.


=== Rico ===
Rico [11] er en prestelærling ved kirken. Som Eda og Yolanda besitter han store ferdigheter i bruk av våpen, i hans tilfelle et M60 maskingevær. Han kaller Eda onee-san (japansk for "søster" i biologisk forstand) i stedet for nonnetittelen "søster", til Edas store ergrelse.


== Innbyggere i Roanapur ==


=== Bao ===
Bao [12] er bartender og eier av baren "The Yellow Flag" hvor Lagoon Company som oftest oppholder seg i fritiden. Bao er en ekssoldat fra Sør-Vietams hær og kjempet i Vietnamkrigen. Han avskyr "Lagoon Company", spesielt Revy, fordi de talløse ganger knuser baren hans i kamp med andre lovløse. Han prøver så godt han kan å minne henne på betale skadene, noe hun alltid greier å unngå.


=== Rowan “Jackpot” Pigeon ===
Rowan "Jackpot" Pigeon [13] er eier og bestyrer av en strippeklubb i Roanapur. Han har ved flere anledninger tilbudt Revy stilling som danser ved klubben og driver handel med både lovlige (som pornografi) og ulovlige (som alvorlige tilfeller av barnepornografi) materiale.


=== Chief Whatsup ===
Chief [14] (politimester) Whatsup er Roanapurs politimester. Han mottar daglige bestikkelser fra den kriminelle underverdenen i byen for å holde seg unna deres saker. Denne avtalen overholder han som regel, med unntak av hvis aktivitetene deres forstyrrer offentlig ro i gatene.


== Dusørjegere og leiesoldater ==


=== Sawyer the Cleaner ===
Sawyer the Cleaner [15] er en ung jente i begynnelsen av 20-årene som spesialiserer seg på kroppsekspedering, selv om hun også tar imot leiemorderoppdrag. Hun arbeider som regel for Triaden, hvor hun henretter deres fiender på de mest grufulle måter, enten som et signal til Triadens fiender eller som et eksempel for dens allierte. Når hun "arbeider" er hun iført kirurgklær (hvit frakk, bind over munnen, gummihansker) men ellers går hun kledt i gotiske klær. Hun kan ikke snakke grunnet at hun en gang fikk strupen skåret over og bruker derfor en spesiell stemmemaskin for å kommunisere.
I likhet med Shenhua er Sawyer en dusørjeger som ikke gjør bruk av skytevåpen. I kamp bruker hun i stedet en stor motorsag som er omtrent halvparten så stor som henne. Størrelsen på sagbladet gjør henne i stand til å blokkere pistolskudd med stor effektivitet. Hun går ikke av veien for noe og vil kutte seg vei gjennom alt som står i hennes vei.


=== Claude "Torch" Weaver ===
Claude "Torch" Weaver [16] er en overvektig, middelaldrende mann med blondt hår og briller og som alltid kan sees med et bredt smil. Som navnet antyder er Claude en pyroman bruker en flammekaster forkledd som en vanlig lighter som sitt våpen, selv om han også kan bruke en flammekaster i full størrelse for tyngre jobber. Han hevder å være religiøs, til tross for at han (uhyggelig nok) i sin fortid brente sin kone i hjel, noe han hevder tok fem minutter.


=== Rotton the Wizard ===
Rotton the Wizard [17] er en mann som ble leiet inn som dusørjeger i jakten på oppdragsgiverens offer. Han går i militærfrakk, bruker alltid solbriller og er gråhåret. I kamp bruker han en halvautomatisk maskinpistol. Han drikker ikke alkohol, idet han hevder det gjør ham så kvalm at han kaster opp. I serien hintes det om at han mer skrytepave enn slåsskjempe, idet han midt under en skryteseanse blir skutt av Revy. Han overlevde takket være en viktig sikkerhetsforansaltning han hadde ordnet med, han var iført skuddsikker vest. Senere ser han ut til å utvikle et slags vennskap med Shenhua